Javaslat A TANÁCS HATÁROZATA az ENSZ Európai Gazdasági Bizottságának megfelelő bizottságaiban az ENSZ 4., 6., 11., 13., 13H., 19., 25., 34., 37., 43., 44., 48., 53., 70., 96., 98., 104., 105., 106., 107., 112., 113., 121. és 128. előírásának módosításai, valamint az ENSZ-nek az abroncsokról szóló új globális műszaki előírása, az ENSZ 4. globális műszaki előírásának a nagy teljesítményű motorok világszinten harmonizált tanúsítása tekintetében történő 3. módosítása és az 1. kölcsönösen elfogadott határozat módosítása tekintetében az Unió nevében képviselendő álláspontról /* COM/2014/0647 final - 2014/0299 (NLE) */





INDOKOLÁS 1. A JAVASLAT HÁTTERE Az ENSZ Európai Gazdasági Bizottsága (ENSZ-EGB) nemzetközi szinten harmonizált követelményeket dolgoz ki, melyek célja, hogy felszámolják az 1958. évi felülvizsgált megállapodásban részes szerződő felek közötti gépjármű-kereskedelem műszaki akadályait, valamint biztosítsák, hogy az ilyen járművek nagyfokú biztonságot nyújtsanak, és óvják a környezetet. Az 1997. november 27-i 97/836/EK tanácsi határozat értelmében az Unió csatlakozott az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”)[1], továbbá a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás („párhuzamos megállapodás”)[2] megkötéséről szóló, 2000. január 31-i 2000/125/EK tanácsi határozat értelmében az Unió csatlakozott a párhuzamos megállapodáshoz. Az ENSZ-EGB keretében működő WP29 „Járműelőírások Harmonizálása Világfórumot” évente háromszor – márciusban, júniusban és novemberben – rendezik meg. Minden ülésen új módosításokat fogadnak el a meglévő ENSZ-előírásokhoz vagy az ENSZ globális műszaki előírásaihoz a műszaki fejlődés érdekében. A világfórum ülése előtt a WP29 keretében tevékenykedő hat munkacsoport egyike már elfogadta ezeket a módosításokat. Ezután a világfórum ülésén határozatképesség esetén sor kerül a végső szavazásra a módosítások, kiegészítések és helyesbítések elfogadásáról, feltéve, hogy a szerződő felek között minősített többség alakul ki. Az EU a WP29 keretében két megállapodásban (az 1958. évi és az 1998. évi megállapodásban) részes szerződő fél. Minden alkalommal tanácsi határozat, ún. „megahatározat” készül, amely tartalmazza a módosítások, kiegészítések és helyesbítések listáját, és felhatalmazza a Bizottságot arra, hogy a világfórum ülésein az Unió nevében szavazzon. Ez a tanácsi határozat a világfórum 2014. november 11–14-i ülésén szavazásra kerülő módosításokról, kiegészítésekről és helyesbítésekről szóló szavazáskor képviselendő uniós álláspontot határozza meg. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Konzultációra került sor a „Műszaki Bizottság – Gépjárművek” elnevezésű bizottsággal, és a tagállamok szakértőinek megjegyzéseit is figyelembe vették. 3. A JAVASLAT JOGI ELEMEI · A javaslat összefoglalása A javaslat meghatározza az Unió által az ENSZ 4., 6., 11., 13., 13H., 19., 25., 34., 37., 43., 44., 48., 53., 70., 96., 98., 104., 105., 106., 107., 112., 113., 121. és 128. előírásának módosításairól, valamint az ENSZ-nek az abroncsokról szóló új globális műszaki előírásáról, az ENSZ 4. globális műszaki előírásának a nagy teljesítményű motorok világszinten harmonizált tanúsítása tekintetében történő 3. módosításáról és az ENSZ 1. kölcsönösen elfogadott határozatának 3. módosításáról szóló szavazás során képviselendő álláspontot. · Jogalap E javaslat jogalapja az Európai Unió működéséről szóló szerződésnek a 218. cikke (9) bekezdésével összefüggésben értelmezett 114. cikke. · A szubszidiaritás elve Az ENSZ-előírások módosításaira irányuló javaslatokhoz és a globális műszaki előírások tervezeteihez hasonló nemzetközi jogi eszközök megszavazása – annak érdekében, hogy azok a gépjárművek uniós típus-jóváhagyási rendszerének részévé váljanak – csak uniós szinten lehetséges. Ez nemcsak a belső piac széttagoltságát akadályozza meg, hanem az Unió területén belül egységes egészségvédelmi és biztonsági szabványokat is biztosít. Előnyökkel jár továbbá a méretgazdaságosság terén is: a termékek a teljes uniós piac, sőt a nemzetközi piac számára gyárthatók, mivel nem egyedi igényeknek megfelelően kell őket kialakítani az egyes tagállamok nemzeti típusjóváhagyásának megszerzéséhez. A javaslat ezért megfelel a szubszidiaritás elvének. · Az arányosság elve A javaslat megfelel az arányosság elvének, mert a belső piac zavartalan működésének biztosítására irányuló célkitűzések teljesítéséhez szükségesnél nagyobb mértékben nem avatkozik be, ugyanakkor nagyfokú közbiztonságot és védelmet garantál. · A jogi aktus típusának megválasztása Az EUMSZ 218. cikkének (9) bekezdése a nemzetközi megállapodások által létrehozott testületekben képviselendő uniós álláspontok kialakítására tanácsi határozat alkalmazását írja elő. 2014/0299 (NLE) Javaslat A TANÁCS HATÁROZATA az ENSZ Európai Gazdasági Bizottságának megfelelő bizottságaiban az ENSZ 4., 6., 11., 13., 13H., 19., 25., 34., 37., 43., 44., 48., 53., 70., 96., 98., 104., 105., 106., 107., 112., 113., 121. és 128. előírásának módosításai, valamint az ENSZ-nek az abroncsokról szóló új globális műszaki előírása, az ENSZ 4. globális műszaki előírásának a nagy teljesítményű motorok világszinten harmonizált tanúsítása tekintetében történő 3. módosítása és az 1. kölcsönösen elfogadott határozat módosítása tekintetében az Unió nevében képviselendő álláspontról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével, tekintettel a Bizottság javaslatára, mivel: (1) A 97/836/EK tanácsi határozat[3] értelmében az Unió csatlakozott az ENSZ Európai Gazdasági Bizottságának (ENSZ-EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”). (2) A 2000/125/EK tanácsi határozat[4] értelmében az Unió csatlakozott a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz („párhuzamos megállapodás”). (3) A 2007/46/EK európai parlamenti és tanácsi irányelv[5] a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy típus-jóváhagyási követelményként, vagy az uniós jogszabályok alternatívájaként beépítette az ENSZ előírásait az EU típus-jóváhagyási rendszerébe. Az irányelv elfogadása óta egyre több ENSZ-előírás lépett az uniós jogszabályok helyébe az EU-típusjóváhagyás keretében. (4) A tapasztalatokra és a műszaki fejlődésre tekintettel az ENSZ 4., 6., 11., 13., 13H., 19., 25., 34., 37., 43., 44., 48., 53., 70., 96., 98., 104., 105., 106., 107., 112., 113., 121. és 128. sz. előírása által érintett egyes elemekkel vagy tulajdonságokkal kapcsolatos követelményeket ki kell igazítani. (5) A gépjárművek típusjóváhagyására vonatkozó biztonsági szabályok harmonizálása érdekében el kell fogadni az ENSZ-nek az abroncsokról szóló új globális műszaki előírását. A műszaki fejlődés figyelembevétele érdekében el kell fogadni az ENSZ 4. globális műszaki előírásának a nagy teljesítményű motorok világszinten harmonizált tanúsítása tekintetében történő 3. módosítását és az 1. kölcsönösen elfogadott határozat módosítását. (6) Meg kell határozni az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében az említett ENSZ-előírások elfogadásával kapcsolatban képviselendő álláspontot, ELFOGADTA EZT A HATÁROZATOT: Egyetlen cikk 2014. november 11–14-én az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió nevében képviselendő álláspont az, hogy az e határozat mellékletében felsorolt ENSZ-aktusokat meg kell szavazni. Kelt Brüsszelben, -án/-én. a Tanács részéről az elnök [1] HL L 346., 1997.12.17., 78. o. [2] HL L 35., 2000.2.10., 12. o. [3] A Tanács 1997. november 27-i 97/836/EK határozata az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (HL L 346., 1997.12.17., 78. o.). [4] A Tanács 2000. január 31-i 2000/125/EK határozata a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) (HL L 35., 2000.2.10., 12. o.). [5] Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.). MELLÉKLET Javaslat a 4. számú előírás 18. kiegészítésére (a hátsó rendszámtáblát megvilágító lámpák) || ECE/TRANS/WP.29/2014/54 Javaslat a 6. számú előírás 01. módosítássorozatának 26. kiegészítésére (irányjelzők) || ECE/TRANS/WP.29/2014/55 Javaslat a 11. számú előírás 04. módosítássorozatára (ajtózárak és ajtórögzítő elemek) || ECE/TRANS/WP.29/2014/71 Javaslat a 13. számú előírás 11. módosítássorozatának 12. kiegészítésére (nehéz tehergépjárművek féke) || ECE/TRANS/WP.29/2014/45/Rev.1 Javaslat a 13-H. számú előírás 16. kiegészítésére (M1 és N1 kategóriájú járművek fékjei) || ECE/TRANS/WP.29/2014/46/Rev.1 Javaslat a 19. számú előírás 04. módosítássorozatának 7. kiegészítésére (első ködfényszórók) || ECE/TRANS/WP.29/2013/75/Rev.1 Javaslat a 25. számú előírás 04. módosítássorozatának 1. kiegészítésére (fejtámlák) || ECE/TRANS/WP.29/2014/72 Javaslat a 34. számú előírás 03. módosítássorozatára (tűzveszély elleni védelem) || ECE/TRANS/WP.29/2014/65 WP.29-164-05 Javaslat a 37. számú előírás 03. módosítássorozatának 43. kiegészítésére (izzólámpák) || ECE/TRANS/WP.29/2014/56 Javaslat a 43. számú előírás 01. módosítássorozatának 3. kiegészítésére (biztonsági üveg) || ECE/TRANS/WP.29/2014/66 Javaslat a 43. számú előírás 01. módosítássorozatának 3. kiegészítésére (biztonsági üveg) || ECE/TRANS/WP.29/2014/67 Javaslat a 44. számú előírás 04. módosítássorozatának 9. kiegészítésére (gyermekbiztonsági rendszerek) || ECE/TRANS/WP.29/2014/73 Javaslat a 48. számú előírás 04. módosítássorozatának 14. kiegészítésére (világító- és fényjelző berendezések beépítése) || ECE/TRANS/WP.29/2014/57 Javaslat a 48. számú előírás 05. módosítássorozatának 7. kiegészítésére (világító- és fényjelző berendezések beépítése) || ECE/TRANS/WP.29/2014/58 Javaslat a 48. számú előírás 06. módosítássorozatának 5. kiegészítésére (világító- és fényjelző berendezések beépítése) || ECE/TRANS/WP.29/2014/59 Javaslat az 53. számú előírás 01. módosítássorozatának 16. kiegészítésére (világító- és fényjelző berendezések beépítése L3 kategóriájú járművekbe) || ECE/TRANS/WP.29/2014/60 Javaslat a 70. számú előírás 01. módosítássorozatának 9. kiegészítésére (nehéz és hosszú járművek hátsó figyelmeztető táblái) || ECE/TRANS/WP.29/2014/61 Javaslat a 96. számú előírás 04. módosítássorozatának 1. kiegészítésére (dízelkibocsátás (mezőgazdasági traktorok)) || ECE/TRANS/WP.29/2014/75 Javaslat a 98. számú előírás 01. módosítássorozatának 5. kiegészítésére (gázkisüléses fényforrással ellátott fényszórók) || ECE/TRANS/WP.29/2013/90/Rev.1 Javaslat a 104. számú előírás 8. kiegészítésére (fényvisszaverő jelzések) || ECE/TRANS/WP.29/2014/62 Javaslat a 105. számú előírás 05. módosítássorozatának 2. kiegészítésére (veszélyes anyagok szállítására szolgáló járművek) || ECE/TRANS/WP.29/2014/68 Javaslat a 106. számú előírás 11. kiegészítésére (mezőgazdasági járművek gumiabroncsai) || ECE/TRANS/WP.29/2014/50/Rev.1 Javaslat a 107. számú előírás 05. módosítássorozatának 2. kiegészítésére (M2 és M3 kategóriájú járművek) || ECE/TRANS/WP.29/2014/69 Javaslat a 107. számú előírás 06. módosítássorozatának 1. kiegészítésére (M2 és M3 kategóriájú járművek) || ECE/TRANS/WP.29/2014/70 Javaslat a 112. számú előírás 01. módosítássorozatának 5. kiegészítésére (aszimmetrikus tompított fényt kibocsátó fényszórók) || ECE/TRANS/WP.29/2013/92/Rev.1 Javaslat a 113. számú előírás 01. módosítássorozatának 4. kiegészítésére (szimmetrikus tompított fényt kibocsátó fényszórók) || ECE/TRANS/WP.29/2014/63 Javaslat a 113. számú előírás 01. módosítássorozatának 4. kiegészítésére (szimmetrikus tompított fényt kibocsátó fényszórók) || ECE/TRANS/WP.29/2013/93/Rev.1 Javaslat a 121. számú előírás 01. módosítássorozatára (kezelőszervek, visszajelző lámpák és kijelzők jelölése) || ECE/TRANS/WP.29/2012/30 ECE/TRANS/WP.29/2012/30/Corr.1 Javaslat a 128. számú előírás 3. kiegészítésére (világító diódás (LED-es) fényforrások) || ECE/TRANS/WP.29/2014/64 Javaslat az abroncsokról szóló új globális műszaki előírás tervezetéről || ECE/TRANS/WP.29/2013/63 ECE/TRANS/WP.29/2014/83 ECE/TRANS/WP.29/2013/122 ECE/TRANS/WP.29/AC.3/15 WP.29-164-04 Javaslat a 4. számú globális műszaki előírás 3. módosítására (a nagy teljesítményű motorok világszinten harmonizált tanúsítása (WHDC)) || ECE/TRANS/WP.29/2014/84 ECE/TRANS/WP.29/2014/85 ECE/TRANS/WP.29/AC.3/29 Javaslat az 1. számú kölcsönösen elfogadott határozat (M.R.1) módosításaira || ECE/TRANS/WP.29/2014/89